Rezolucija Generalne skupštine Ujedinjenih nacija 78/282
Rezolucija Generalne skupštine Ujedinjenih nacija 78/282 jest rezolucija koju je usvojila Generalna skupština Ujedinjenih nacija 23. maja 2024. na svojoj 78. sjednici. Rezolucijom je ustanovljen Međunarodni Dan refleksije i komemoracije Genocida u Srebrenici 1995, koji se obilježava 11. jula. Rezoluciju su predložile Njemačka i Ruanda, uz podršku još tridesetak zemalja. Od ukupnog broja država članica Ujedinjenih nacija (193), 84 su glasale za usvajanje rezolucije, dok je 19 država bilo protiv; 68 je bilo uzdržano, a preostale 22 države nisu učestvovale u glasanju.